stanford-oval/wikipedia huggingface dataset:
Jorma Korhonen (judoka)

| Jorma Korhonen> Henkilötiedot |
| --- | --- |
Syntynyt: 23. maaliskuuta 1968 (ikä 56) Kajaani, Suomi
Kansalaisuus:  Suomi
Uran tiedot
Pituus:  175
Laji:  judo
Seura:  Kajaanin Judokerho
| Mitalit> Maa:   Suomi.Miesten judo.EM-kilpailut  | Mitalit> Maa:   Suomi.Miesten judo.EM-kilpailut  | Mitalit> Maa:   Suomi.Miesten judo.EM-kilpailut  | Maa:   Suomi> Miesten judo. |
| --- | --- | --- | --- |
|  Kultaa | Helsinki 1989 | 71 kg |  |
|  Hopeaa | Frankfurt 1990 | 71 kg |  |
|  Pronssia | Ateena 1993 | 71 kg |  |
Jorma Petteri Korhonen (s. 23. maaliskuuta 1968 Kajaani, Suomi) on suomalainen judoka ja Euroopan mestari. Aktiiviaikanaan hän edusti Kajaanin Judokerhoa.
Korhonen voitti vuonna 1989 71 kilogramman sarjassa Euroopan mestaruuden, joka oli ensimmäinen suomalaisen miehen voittama EM-kultamitali. Vuotta myöhemmin hän saavutti EM-hopeaa ja vuonna 1993 EM-pronssia. Hän sijoittui EM-kilpailuissa lisäksi viidenneksi 1992, 1994 ja 1996. MM-kilpailuissa hän oli viides 1997 ja seitsemäs 1989. Nuorten EM-pronssia hän saavutti 1988.
Korhonen voitti 71 kilogramman sarjassa myös neljä Suomen mestaruutta vuosina 1987, 1989, 1990 ja 1997.
Korhonen lopetti kilpauransa vuonna 2000. Hänen veljensä Marko Korhonen on myös olympiatason judoka.
Vuonna 2016 Korhonen nimettiin suomalaisen judon Hall of Fameen Suomen Urheilugaalassa.
Angelo Kim Nam-su

Angelo Kim Nam-su (kor. 김남수, Gim Nam-su; 4. kesäkuuta 1922 – 1. kesäkuuta 2002) oli eteläkorealainen roomalaiskatolinen piispa. Hänet vihittiin papiksi 17. lokakuuta 1948 ja nimitettiin Suwonin hiippakunnan johtoon 5. lokakuuta 1974. Piispaksi vihkiminen seurasi 21. marraskuuta. Pääkonsekraattorina toimi Victorinus Youn Kong-hi, jota avustivat Luigi Dossena ja Paul Marie Kinam Ro.
Kim Nam-su sai 22. marraskuuta 1983 lisäksi nimityksen Korean sotilaspiispaksi, jona hän toimi, kunnes erosi 23. lokakuuta 1989. Hän jatkoi vielä toimintaansa Suwonin piispana, kunnes jäi eläkkeelle 75-vuotispäivänään 4. kesäkuuta 1997.
Jiwaka

| Jiwaka |
| --- | --- |
 Jiwakan sijainti punaisella
Valtio:   Papua-Uusi-Guinea
Hallinto:  
 – hallinnollinen keskus:  Banz
Väkiluku:  344 000
Jiwaka on Papua-Uuden-Guinean maakunta. Siellä on noin 344 000 asukasta. Maakunnan pääkaupunki on Banz. Jiwaka muodostettiin vuonna 2012 erottamalla kolme piirikuntaa Western Highlandsin provinssista. Alueen asukkailla on voimakas heimoidentiteetti ja he ovat lojaaleita omalle klaanilleen. Nimi "Jiwaka" tulee kolmen piirikunnan, Jimi, Waghi ja Kambia, alkukirjaimista.
Joan G. Robinson

Joan Mary Gale Robinson (o.s. Thomas; 10. helmikuuta 1910 Gerrards Cross, Buckinghamshire, Englanti – 20. elokuuta 1988 King’s Lynn, Norfolk) oli englantilainen lasten- ja nuortenkirjailija ja kuvittaja. Hän opiskeli taidetta Chelsea Illustrators Studiossa ja kuvitti aluksi muiden kirjailijoiden teoksia. Hän alkoi kirjoittaa ja kuvittaa omia kertomuksiaan 1930-luvulla. Hän julkaisi lastenkirjasarjoja ja nuorisoromaaneja sekä tyttönimellään että avionimellään ja työskenteli myös yhdessä aviomiehensä Richard Gavin Robinsonin kanssa heidän avioiduttuaan vuonna 1941. He asuivat King’s Lynnissä Norfolkissa.
Studio Ghiblin elokuva Marnie – tyttö ikkunassa perustuu hänen romaaniinsa When Marnie Was There (1967), joka on suomennettu vuonna 1970 nimellä Tyttö ikkunassa.
Teoksia

A Stands for Angel (1939)
God of All Things (1948)
The Teddy Robinson -sarja
Dear Teddy Robinson (1956)
Teddy Robinson Himself (1957)
More About Teddy Robinson (1964)
Keeping Up with Teddy Robinson (1965)
About Teddy Robinson (1974)
Mary-Mary -sarja
Madam Mary-Mary (1957)
More Mary-Mary (1958)
Mary-Mary Stories (1965)
When Marnie Was There (1967)
Charley eli The Girl Who Ran Away (1969)
The House in the Square (1972)
The Summer Surprise (1977)
Meg and Maxie eli The Sea Witch (1979)
Jive

Jive voi tarkoittaa:
Jive, musiikin tyylilaji
Jive, tanssi
Jive, amerikanenglannin murre
JIVE Magazine, musiikkialan lehti
Jive Records, levy-yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jive”, voi hakea sivunnimihaulla, laajalla sivunnimihaulla tai tekstihaulla.
Alexander Gerst

| Alexander Gerst |
| --- | --- |

Henkilötiedot
Syntynyt: 3. toukokuuta 1976 (ikä 48) Künzelsau, Baden-Württemberg, Saksa
Kansalaisuus:  saksalainen
Ammatti:  geofyysikko
Ura
Tyyppi:  ESA:n astronautti
Lennot

Sojuz TMA-13M:  Sojuz TMA-13M
:  Retkikunta 40
 
Aiheesta muualla
www.planet3.de/index2.html ja alexandergerst.esa.int
Alexander Gerst (s. 3. toukokuuta 1976 Künzelsau, Baden-Württemberg, Saksa) on saksalainen ESA:n astronautti. Gerst valittiin astronauttikoulutukseen vuonna 2009 ja syyskuussa 2011 Sojuz TMA-13M -lennon miehistön jäseneksi Retkikuntaan 40.
Gerst suoritti maisterin tutkinnon geotieteissä Wellingtonin Victoria-yliopistossa Uudessa-Seelannissa 2003.
Aiheesta muualla

Kuvia tai muita tiedostoja aiheesta Alexander Gerst Wikimedia Commonsissa
Alexander Gould

Alexander Gould
Alexander Jerome Gould (s. 4. toukokuuta 1994 Los Angeles, Yhdysvallat) on yhdysvaltalainen näyttelijä ja ääninäyttelijä.
Gould on antanut äänensä muun muassa Nemolle elokuvassa Nemoa etsimässä ja Bambille elokuvassa Bambi 2. Hän näytteli Shane Botwinia tv-sarjassa Weeds. Hän on vieraillut myös muun muassa televisiosarjoissa Ally McBeal, Criminal Minds, Kova laki: Erikoisyksikkö, Pushing Daisies ja Supernatural.
Aiheesta muualla

Alexander Gould Internet Movie Databasessa. (englanniksi)
André Swanström

| André Swanström> Henkilötiedot |
| --- | --- |
Syntynyt: 1974
Kansalaisuus:  Suomi
Koulutus ja ura
Instituutti:  Åbo Akademi
André Swanström (s. 1974) on suomalainen teologian tohtori ja kirkkohistorian dosentti. Hän on valmistunut teologian tohtoriksi vuonna 2004 Åbo Akademissa ja hän on saanut sittemmin saman yliopiston dosentuurin. Swanström on tutkinut muun muassa juutalaisuutta, antisemitismiä, sotilaspastoreita ja suomalaisia vapaaehtoisia Waffen-SS miehiä.
Swanström oli Suomen kirkkohistoriallisen seuran puheenjohtaja vuosina 2015–2019.
SS-vapaaehtoiset

Swanströmin teos Hakaristin ritarit (Atena 2018) herätti laajaa huomioita, koska teoksessa esitettiin osan suomalaisista SS-miehistä osallistuneen sotarikoksiin monien muiden maiden SS-miesten tavoin. Hän toi esille, että moni suomalainen SS-mies oli suuntautunut poliittisesti kansallissosialismiin. Teos sai ristiriitaisen vastaanoton. Fasismia tutkinut dosentti Oula Silvennoinen kirjoitti teoksesta ylistävän arvion kun taas emeritusprofessori Ohto Manninen kirjoitti, ettei teos täytä "historiantutkimuksen kriittisyys- ja laatukriteereitä". Sotahistorian apulaisprofessori Mikko Karjalainen arvioi, että sen perusteella muutama vapaaehtoinen todennäköisesti oli mukana surmateoissa, mutta tutkimuksessa tehdään perusteettoman vahvoja yleistyksiä ja esitetään useita syytöksiä ilman riittävää näyttöä. Swanströmin mukaan Mannisen kritiikki oli köykäistä, perehtyminen tutkimukseen pintapuolista, nimiä oli kirjoitettu väärin ja teoksen sivumäärä oli väärin. Swanströmin mukaan Mannisen agenda tuntuu olevan suojella SS-miesten mainetta. Karjalaisen kritiikkiin Swanström vastasi, että sotarikokset eivät ole kirjan keskeisin teema eivätkä tutkimuksen kysymyksenasettelussa.
Kirjan vuoksi Kansallisarkisto teetti aiheesta selvityksen, jonka projektiryhmässä Swanström oli mukana. Selvityksen tulos oli, että todennäköisesti jotkut noin 1 400 suomalaisesta olivat mukana siviilien tai sotavankien surmaamisessa SS-joukoissa, mutta enemmistö suhtautui sellaiseen kielteisesti. Muutaman suomalaisen sodanaikaisista päiväkirjoista löytyi antisemitistisiä näkemyksiä, mutta paljon useamman päiväkirjoissa tuomittiin juutalaisten julma kohtelu. Tutkimuksen mukaan kansallissosialistista aatetta levitti vain pieni osa SS-vapaaehtoisista. Kansallisarkisto korosti, että joitain poikkeuksia lukuun ottamatta vapaaehtoiset eivät kannattaneet rotuoppeja tai kansallissosialismia vaan halusivat turvata Suomen itsenäisyyden sekä suhtautuivat kielteisesti väitettyjä väkivallantekoja kohtaan. Yksittäisten tapahtumien tarkkaan arviointiin lähdeaineiston tarkkuus ei selvityksen mukaan riittänyt.
Swanström on väittänyt SS-miehistä kirjoittaneen professori Mauno Jokipiin harjoittaneen SS-miehiä käsittelevissä tutkimuksissaan systemaattista tutkimusaineistojen vääristelyä. Kari Kallosen mukaan Jokipiillä ei ollut käytössään Panttipataljoona-teosta tehtäessä vuonna 1968 kaikkea Swanströmin käyttämää aineistoa. Jokipii mainitsee puuttuvista asiakirjoista jo omissa teoksissaan. Kansallisarkiston arvion mukaan puuttuvat palvelussitoumukset ovat päätyneet tutkijoiden käyttöön Suojelupoliisin arkistoista  Swanströmin mukaan Suojelupoliisi toimitti kaikki SS-palvelussitoumukset Sota-arkistoon vuoteen 1981 mennessä ja Jokipiillä oli käytössään sama materiaali kuin Swanströmillä.
Vuonna 2022 Swanström jatkoi suomalaisten SS-miesten käsittelyä kirjassa Valkoisen uskon soturi. Jääkäri, pappi ja SS-mies Kalervo Kurkiala. Kirja oli ehdolla Kanava-palkinnon saajaksi.
Jiujiangjoki

Jiujiangjoki (九江河) on joki Kiinassa Funingin kaupunkipiirissä, mikä sijaitsee Qinhuangdaon prefektuuritason kaupungissa.
Jiujiangjoki on yhteensä 32 kilometriä pitkä.
Jive Records

| Jive Records |
| --- | --- |

Emoyhtiö:  Sony Music Entertainment
Perustettu:  1981
Perustajat:  Clive Calder
Jakelijat:  RCA Records
Tyylilajit:  useita
Kotimaa:  Iso-Britannia
Sijainti:  New York
Kotisivu
Infobox OKNimi-testi OK: 
Jive Records on Sony Music Entertainmentin omistama brittiläinen levy-yhtiö. Sen tunnetuimpia artisteja ovat muun muassa Usher, Britney Spears ja Justin Timberlake.
Joan Gamper

Joan Gamper vuonna 1910
Joan Gamper (alk. Hans-Max Gamper, 22. marraskuuta 1877 Winterthur, Sveitsi – 30. heinäkuuta 1930) oli sveitsiläinen jalkapalloilija ja seurajalkapalloilun kehittäjä. Hänet tunnetaan parhaiten FC Barcelonan perustajana, pelaajana ja moninkertaisena seurapresidenttinä.
Barcelonassa pelattu harjoitusturnaus on vuodesta 1966 lähtien nimetty hänen mukaansa Torneig Joan Gamperiksi.
Aiheesta muualla

Gamper FC Barcelonan sivuilla (Arkistoitu – Internet Archive) (englanniksi)
Andreea Acatrinei

| Mitalit> Maa:   Romania.Naisten telinevoimistelu. Olympialaiset  | Mitalit> Maa:   Romania.Naisten telinevoimistelu. Olympialaiset  | Mitalit> Maa:   Romania.Naisten telinevoimistelu. Olympialaiset  | Maa:   Romania> Naisten telinevoimistelu. |
| --- | --- | --- | --- |
|  Pronssia | Peking 2008 | joukkuekilpailu |  |
Andreea Roxana Acatrinei (s. 7. huhtikuuta 1992 Brașov) on romanialainen telinevoimistelija. Hän kilpaili vuoden 2008 kesäolympialaisissa Pekingissä ja oli siellä mukana saamassa pronssia naisten joukkuekilpailussa.
Janina Fialkowska

Janina Fialkowska
Janina Fialkowska OC (s. 7. toukokuuta 1951 Montréal, Québec) on kanadalainen pianisti. Hän on tullut tunnetuksi etenkin romanttisen ohjelmiston, kuten sekä Frédéric Chopinin että Franz Lisztin tuotantojen tulkitsijana.
Elämä ja ura

Fialkowska aloitti pianonsoiton opiskelun 4-vuotiaana äitinsä johdolla. Äiti itse oli aikoinaan opiskellut pianonsoittoa Pariisissa Alfred Cortot'n luokalla. Isän puolelta Fialkowskalla on puolalaiset juuret. Fialkowska siirtyi Montréalissa toisen Cortot'n oppilaan, Yvonne Hubert'n oppiin. 12-vuotiaana hän teki debyyttinsä esiintymällä Montréalin sinfoniaorkesterin solistina. Hän valmistui Montréalin yliopistosta ja suoritti opintoja myös Pariisissa Yvonne Leféburen sekä Juilliard Schoolissa Sascha Gorodnitzkin johdolla.
Vuonna 1974 Fialkowska tuli palkituksi ensimmäisessä kansainvälisessä Arthur Rubinstein -pianomestarikilpailussa. Tämän jälkeen hän sai tukijakseen Arthur Rubinsteinin. Fialkowska pääsi esiintymään keskeisten orkesterien kanssa Euroopassa ja Pohjois-Amerikassa muiden muassa sellaisten kapellimestarien kuin Charles Dutoit'n, Kirill Kondrašinin, Georg Soltin, Zubin Mehtan, Bernard Haitinkin, Lorin Maazelin, Roger Norringtonin ja Yannick Nézet-Séguinin johdolla. Fialkowska on kantaesittänyt useita teoksia, kuten Lisztin ennestään tuntemattoman kolmannen pianokonserton (1990) sekä Libby Larsenin (1991), Marjan Mozetichin (2000) ja John Burgen konsertot (2010). Vuonna 1992 hän piti Pohjois-Amerikan-ensiesityksen Andrzej Panufnikin pianokonsertosta. Fialkowskan ohjelmistoon on kuulunut myös teoksia esimerkiksi Johann Sebastian Bachilta, Ludwig van Beethovenilta, Béla Bartókilta ja Witold Lutosławskilta. Fialkowska perusti Piano Six - ja Piano Plus -muusikkoryhmät.
Fialkowskan saamien palkintojen ja tunnustusten joukossa ovat Order of Canadan upseerin arvo, Kenraalikuvernöörin palkinto elinikäisistä saavutuksista klassisessa musiikissa (2012) ja kunniatohtorinimitykset. Fialkowska on saanut tunnustuksia myös levyillään, esimerkiksi BBC Music Magazinen "vuoden soitinmusiikki-CD:n palkinnon" (2013) ja kanadalaisen Juno-palkinnon (2018). Hän on pitänyt laajalti mestarikursseja ja vuosittaista kansainvälistä pianoakatemiaa Baijerissa. Hän on myös usein istunut merkittävien pianokilpailujen tuomaristoissa.
Yksityiselämä

Fialkowska on naimisissa Harry Oesterlen kanssa.
Yksityiselämä > Sairaus ja toipuminen

Vuonna 2002 Fialkowskalta poistettiin vasemmasta käsivarresta syöpäkasvain. Aiheutuneen tilapäisen halvauksen aikana Fialkowska teki esiintymisiä yksikätisenä soittajana. Toipumisjaksonsa jälkeen hän palasi täysipainoiselle uralleen.
Andreasen

Andreasen on muun muassa seuraavien henkilöiden sukunimi:
Christian Andreasen (s. 1988), tanskalainen jalkapalloilija
Jasmin Andreasen (s. 2002), suomalainen pesäpalloilija
Leon Andreasen (s. 1983), tanskalainen jalkapalloilija
Marta Andreasen (s. 1954), argentiinalaissyntyinen espanjalainen virkamies ja poliitikko
Ole Andreasen (s. 1939), tanskalainen poliitikko ja europarlamentaarikko
Tiina Andreasen (s. 1977), suomalainen pesäpalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Andreea Bălan

| Andreea Bălan |
| --- | --- |
 Andreea Bălan vuonna 2012.
Henkilötiedot
Syntynyt: 23. kesäkuuta 1984 (ikä 40) Ploiești, Romania
Ammatti:  Laulaja, lauluntekijä
Muusikko
Laulukielet:  englanti, espanja, romania
Aktiivisena:  1994–
Tyylilajit:  Pop, Dance
Levy-yhtiöt:  Cat Music
Aiheesta muualla
Kotisivut
  [ Muokkaa Wikidatassa ] [ ohje ]  
Andreea Bălan (s. 23. kesäkuuta 1984 Ploiești, Romania) on romanialainen poplaulaja. Hän teki ensiesiintymisensä laulamisen parissa lasten televisio-ohjelmassa nimeltään Ba da, ba nu vuonna 1994. Kaksi vuotta myöhemmin hän julkaisi debyyttialbuminsa nimeltään Amețiți de fum. Bălan sai kaupallista suosiota oltuaan osana tanssiduo Andrèa, joka julkaisi yhteensä kuusi albumia vuosina 1998–2001. Vuonna 2002 duo palkittiin neljällä platina ja yhdellä kultalevyllä myytyään yli 1,5 miljoonaa albumikopiota. Andrè oli hyvin vaikutusvaltainen korkokenkien, pikkulettien, minihameiden ja push-up rintaliivien muotiin tuomisessa.
Andrèn hajottua Bălan julkaisi 23. kesäkuuta 2002 uuden sooloalbumin nimeltään Te joci cu mine. Sen jälkeen hän on julkaissut urallaan yhteensä viisi studioalbumia ja kaksikymmentä musiikkivideota. Vuonna 2007 Bălan osallistui Dancing-tanssiohjelmaan, jonka hän myös voitti. Hän on myös sijoittunut toiseksi ohjelman kansainvälisessä versiossa nimeltään Dancing Around the World hänen kumppaninsa Petrișor Rudgen kanssa. Vuonna 2008 hän sijoittui samassa ohjelmassa kolmanneksi. Konserttien ehdoilla tilastoituna Bălan on yksi Romanian kaikkien aikojen menestyneimmistä artisteista. Bălan on saanut huomiota Romaniassa hänen vaikuttavilla esityksillään, yhdistellen täydellisesti musiikkia ja tanssia sekä vaihtamalla asuaan esityksien aikana yli kymmenen kertaa. Bălan on työskennellyt musiikin parissa muun muassa Connect-R:n, Keon ja Puyan kanssa.
Käännös suomeksi
Angry Anderson

Angry Anderson
Gary "Angry" Anderson AM (s. 5. elokuuta 1947 Melbourne, Australia) on australialainen rocklaulaja ja -lauluntekijä sekä televisiojuontaja ja näyttelijä.
Anderson on toiminut Rose Tattoo -yhtyeessä vuodesta 1976. Sitä ennen hän oli esiintynyt ja levyttänyt Buster Brown -yhtyeensä kanssa. Hänellä on ollut lisäksi sooloura. Rose Tattoo oli hajonneena vuosina 1985–1998.
Elokuviin, joissa Andersonilla on ollut rooleja, lukeutuvat Mad Max – ukkosmyrsky (1985) ja Fat Pizza: The Movie (2003).
André Sogliuzzo

| André Sogliuzzo> Henkilötiedot |
| --- | --- |
Koko nimi:  André José Sogliuzzo
Syntynyt: 10. elokuuta 1966 (ikä 58) New York, Yhdysvallat
Näyttelijä
Taiteilijanimet:  Andre Sogliuzzio Andre Sogliuzzo Andre Sojliuzzo
Aktiivisena:  1998–
Merkittävät roolit:  Gaspar LeGeggo (Brandy ja Herra Whiskers)
Aiheesta muualla
www.andresogliuzzo.com
IMDb 
André José Sogliuzzo (s. 10. elokuuta 1966 New York, New York, Yhdysvallat) on yhdysvaltalainen ääninäyttelijä.
Ura

Sogliuzzo aloitti uransa New Yorkissa teatterin parissa ja teki ensiesiintymisensä elokuvassa Looking For Richard vuonna 1996. Hän kuitenkin siirtyi ääninäyttelemisen pariin muutettuaan Los Angelesiin ja on imitoinut muun muassa videopeleihin ja animaatiohin Hollywood-näyttelijöiden, kuten Russell Crowen, Gene Hackmanin, Jack Nicholsonin, Al Pacinon ja Clint Eastwoodin puhetta. Sogliuzzo on ääninäytellyt animaatioelokuvissa, kuten Napapiirin pikajuna, Leijonakuningas 3 – Hakuna Matata, Mulan II ja Aivan villit.
Los Angelesissa Sogliuzzo on ollut mukana radiokuunnelmissa, kuten Breaking The Code ja Sixteen Wounded. Parhaiten hänet tunnetaan lukuisten animaatiosarjojen, sekä videopelien äänistä joihin lukeutuvat muun muassa Family Guy, American Dad!, Jackie Chan seikkailee, Justice League, Invader Zim, Father Of the Pride, Samurai Jack, Celebrity Deathmatch, Avatar, Medal of Honor, Battlefield 3, Call of Duty, Doom 3, Scarface: The World Is Yours ja Brandy ja Herra Whiskers.
Aiheesta muualla

Voice Chasers (Arkistoitu – Internet Archive)
Andreaskirkko

| Andreaskirkko> Andreaskyrkan |
| --- | --- |

 Andreaskirkko sijaitsee Helsingin Kaartinkaupungissa.
Suuntautuminen:  Vapaakirkollisuus
Kirkkokunta:  Missionskyrkan i Finland
Seurakunnan johtaja:  Markus Österlund
Pääkirkko:  Andreaskirkko Korkeavuorenkatu 22 Helsinki
Aiheesta muualla
Sivusto
Infobox OKNimi-testi OK: 
Andreaskirkko (ruots. Andreaskyrkan) on helsinkiläinen vapaaseurakunta. Seurakunta on Missionskyrkan i Finland-kirkkokunnan jäsen. Seurakunnan kirkko sijaitsee Korkeavuorenkadulla, Kaartinkaupungissa. Seurakunta tekee yhteistyötä paikallisesti, kansallisesti ja kansainvälisesti sekä tukee satunnaisesti useita lähetys- ja avustustehtäviä ulkomailla. Seurakunnan johtaja on Markus Österlund.
Andreaskyrkan on Helsingin ensimmäinen vapaakirkollinen seurakunta. Vuonna 1891 seurakunnassa aloitettiin suomenkielinen toiminta, joka jakautui suomenkieliseksi vapaaseurakunnaksi vuonna 1923.
André Sá

| André Sá |
| --- | --- |

Henkilötiedot
Syntynyt: 6. toukokuuta 1977 (ikä 47)
Kansalaisuus:   Brasilia
Tennispelaaja
Pituus:  185 cm
Paino:  74 kg
Kätisyys:  oikea
Ammattilaisena:  1996–
Palkintorahat:  2 655 127 USD
Kaksinpeli
Paras sijoitus:  55. (12.8.2002)
Voitot/tappiot:  52–92
Grand Slam -turnauksissa
Australian avoimet:  2. kierros (2001)
Ranskan avoimet:  1. kierros (2000, 2002, 2003)
Wimbledon:  puolivälierät (2002)
Yhdysvaltain avoimet:  2. kierros (2000, 2001)
Nelinpeli
Paras sijoitus:  17. (2.2.2009)
Turnausvoittoja:  8
Voitot/tappiot:  291–306
Grand Slam -turnauksissa
Australian avoimet:  puolivälierät (2004)
Ranskan avoimet:  2. kierros (2007, 2008)
Wimbledon:  välierät (2007)
Yhdysvaltain avoimet:  puolivälierät (2007, 2016)
Aiheesta muualla
ITF
ATP
André Rezende Sá (s. 6. toukokuuta 1977 Belo Horizonte) on brasilialainen tennispelaaja. Parhaimmillaan hän on ollut ATP-listan sijalla 55 kaksinpelissä 12. elokuuta 2002 ja sijalla 17 nelinpelissä 2. helmikuuta 2009. Urallaan hän on voittanut kahdeksan ATP-turnausta nelinpelissä.
Ensimmäisen turnausvoittonsa nelinpelissä Sá otti Hongkongissa syyskuussa 2001 Karsten Braaschin parina. Seuraavat viisi turnausvoittoaan Sá voitti Marcelo Melon peliparina, vuonna 2011 yhden Jamie Murrayn kanssa ja viimeisimmän Jarkko Niemisen kanssa 1.3.2015 Argentina Openissa.
Grand Slam -turnausten kaksinpelissä Sá on päässyt parhaimmillaan puolivälieriin Wimbledonissa 2002. Nelinpelissä hän on päässyt kerran välieriin, se tapahtui Wimbledonissa 2007, jossa hän pelasi Marcelo Melon kanssa. Välierässä he hävisivät Arnaud Clémentille ja Michaël Llodralle luvuin 6–7(8), 3–6, 3–6.
Vuoden 1999 Pan-Amerikan kisoissa Sá voitti nelinpelissä kultaa Paulo Taicherin kanssa.
Turnausvoitot nelinpelissä

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| # | Päivä | Turnaus | Kenttä | Pari | Loppuotteluvastustaja | Tulos |
| 1. | 24. syyskuuta 2001 | Hongkong, Kiina | Kova |  Karsten Braasch |  Petr Luxa    Radek Štěpánek | 6–0, 7–5 |
| 2. | 29. huhtikuuta 2007 | Estoril, Portugali | Massa |  Marcelo Melo |  Martín García    Sebastián Prieto | 3–6, 6–2, [10–6] |
| 3. | 11. helmikuuta 2008 | Costa do Sauípe, Brasilia | Massa |  Marcelo Melo |  Albert Montañés    Santiago Ventura | 4–6, 6–2, [10–7] |
| 4. | 18. toukokuuta 2008 | Pörtschach, Itävalta | Massa |  Marcelo Melo |  Julian Knowle    Jürgen Melzer | 7–5, 6–7(3), [13–11] |
| 5. | 17. elokuuta 2008 | New Haven, Yhdysvallat | Kova |  Marcelo Melo |  Mahesh Bhupathi    Mark Knowles | 7–5, 6–2 |
| 6. | 23. toukokuuta 2009 | Kitzbühel, Itävalta | Massa |  Marcelo Melo |  Andrei Pavel    Horia Tecău | 6–7(9), 6–2, [10–7] |
| 7. | 25. syyskuuta 2011 | Metz, Ranska | Kova (halli) |  Jamie Murray |  Lukáš Dlouhý    Marcelo Melo | 6–4, 7–6(7) |
| 8. | 1. maaliskuuta 2015 | Argentina Open, Argentiina | Massa |  Jarkko Nieminen |  Pablo Andújar  Olivier Marach | 4–6, 6–4, [10–7] |
Aiheesta muualla

André Sá ATP:n sivuilla
Aladdin (vuoden 1992 elokuva)

| Aladdin |
| --- | --- |

Ohjaaja:   Ron Clements  John Musker 
Käsikirjoittaja:   Ron Clements  John Musker  Ted Elliott  Terry Rossio 
Tarina:   Burny Mattinson  Roger Allers  Daan Jippes  Kevin Harkey  Sue Nicholas  Francis Glebas  Darrell Rooney  Larry Leker  James Fujii  Kirk Hanson  Kevin Lima  Rebecca Rees  David S. Smith  Chris Sanders  Brian Pimental  Patrick A. Ventura 
Perustuu:  Tuhannen ja yhden yön tarinaan Aladdin ja taikalamppu
Tuottaja:   Ron Clements  John Musker 
Säveltäjä:  Alan Menken
Leikkaaja:   Mark A. Hester  H. Lee Peterson 
Tuotantosuunnittelija:  Richard Vander Wende
Pääosat:   Scott Weinger  Robin Williams  Linda Larkin  Jonathan Freeman  Frank Welker  Gilbert Gottfried  Douglas Seale 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Walt Disney Feature Animation 
Levittäjä:  Buena Vista Pictures
Ensi-ilta:   1992-11-1111. marraskuuta 1992 (Yhdysvallat)  1993-12-033. joulukuuta 1993 (Suomi)  
Kesto:  90 minuuttia
Alkuperäiskieli:  englanti
Budjetti:  28 miljoonaa $
Tuotto:  504 050 219 $
Seuraaja:  Jafarin paluu
Aiheesta muualla
IMDb 
Elonet
AllMovie
Infobox OKNimi-testi OK: 
Aladdin on vuonna 1992 ensi-iltansa saanut Disneyn animaatioelokuva, jonka ovat ohjanneet John Musker ja Ron Clements. Elokuva perustuu Tuhannen ja yhden yön tarinaan Aladdinista ja taikalampusta. Aladdin voitti sekä Oscar- että Golden Globe -palkinnot parhaasta musiikista ja laulusta. Kolmannen Golden Globen elokuvalle toi Robin Williamsin erityislaatuinen suoritus (engl. Special Achievement Award).
Disney valitsi 1990-luvulla suomenkielisen dubbauksen maailman parhaaksi Aladdin-dubbaukseksi, ja suomenkielisen Hengen ääninäyttelijä Vesa-Matti Loiri sai erityismaininnan ”ainutlaatuisen omaperäisestä” roolisuorituksestaan. The New York Timesin kriitikot valitsivat Aladdinin vuonna 2004 yhdeksi kaikkien aikojen tuhannesta parhaasta elokuvasta.
Elokuvaan pohjautuva samanniminen musikaali sai ensi-iltansa Seattlessa vuonna 2011. Broadway-versio musikaalista sai ensi-iltansa syksyllä 2014. Se oli ehdokkaana viiden Tony-palkinnon saajaksi. Elokuvasta on julkaistu vuonna 2019 näytelty versio, jonka ohjasi Guy Ritchie ja jonka pääosissa ovat Mena Massoud, Naomi Scott ja Will Smith.
Päähahmo Aladdin on Glen Keanen piirtämä.